Frá fundi þingflokksformanna á Alþingi þar sem reynt er að semja um þinglok . Vísir / Friðrik Þór Fylgi Sjálfstæðisflokksins mælist nú 22,1% og jókst lítillega frá síðustu mælingu MMR frá því í seinni hluta maí . Fylgi bæði Pírata og Samfylkingar mældist 14,4% en Samfylkingin bætti við sig tæpum tveimur prósentustigum milli mælinga . Þá féll fylgi Vinstri grænna um tæp þrjú prósentustig milli mælinga og mældist 11,3% . Miðflokkurinn kemur í humátt á eftir með 10,6% fylgi . Stuðningur við ríkisstjórnina mældist nú 40,2% samanborið við 45,5% undir lok maímánaðar . Frá þessu er greint í nýrri mælingu MMR sem framkvæmd var dagana 7. til 14. júní og náði til 988 einstaklinga átján ára og eldri .